|  |
| --- |
| [tha@sim.dk](mailto:tha@sim.dk)  kopi: [p-handi-cap@sim.dk](mailto:p-handi-cap@sim.dk) |

# Høringssvar til forslag om bekendtgørelse om klippekort til ekstra ledsagelse til mennesker i botilbud

DH vil takke for muligheden for at komme med bemærkninger til forslaget om et klippekort til ekstra ledsagelse for beboere i botilbud i 2021.

DH har sympati for forslaget og hensigten om at modvirke ensomhed og isolation under Covid-19 men finder, at forslaget rummer to problematiske forhold.

For det første har DH’s medlemsorganisationer rejst problematikken om, at mange mennesker i målgruppen for ledsagelse ikke får den ledsagelse, de har behov for. Problemstillingen eksisterede også før Covid-19. Derfor er den foreslåede klippekortsordning ikke en reel løsning på det grundlæggende problem. DH vil derfor opfordre til, at der samtidig tages initiativ til at løse det grundlæggende problem. Det kan gøres ved at ophæve reglerne om, at kommunerne har mulighed for at trække timer fra en ledsagerordning. Og så bør der udarbejdes en model, der sikrer lige adgang til ledsagelse for alle med behov herfor.

For det andet mener DH, at det er problematisk, at forslaget alene retter sig mod beboere på botilbud, der modtager ledsagelse efter § 97. Mennesker, der bor i eget hjem, og som modtager ledsagelse efter § 97, kan være i lige så stor risiko for ensomhed og mistrivsel som beboere på botilbud. Derfor mener vi, at klippekortet bør være rettet mod alle, der modtager ledsagelse efter § 97. Vi er ligeledes bekymret for, at klippekortsordningen bruges til at dække et behov for ledsagelse, der er også er til stede som følge af, at flere kommuner har neddroslet ledsagerordningerne betydeligt.

Med venlig hilsen

Thorkild Olesen

Formand